Go insaed long ol rum we i insaed olgeta mo haed (20)
26 Long dei ya, bambae ol man oli singsing long sing ya,+ long kantri ya Juda:+“Yumi gat wan strong taon.+Ol samting we God* i mekem blong sevem yumi, i olsem ol stonwol blong taon ya mo ol hip blong graon we oli stap raon long hem.+2 Yufala i openem ol get,+ blong nesen ya we ol man blong hem oli gat stret fasin, oli save kam insaed,Hemia nesen ya we i gohed blong holemtaet ol gudfala fasin.3 Bambae yu lukaot gud long olgeta we oli dipen long yu fulwan.*Bambae yu mekem we oli gohed blong gat pis,+From we olgeta oli trastem yu.+4 Yufala i mas trastem Jehova olwe,+From we Jah* Jehova, hem i Bigfala Ston ya we i stap olwe.+5 Mo from we hem i daonem gud olgeta we oli stap antap, hemia taon ya we i hae we i hae.Hem i pulumdaon taon ya,Hem i pulumdaon taon ya i kam long wol,Hem i sakem hem i godaon long das.6 Ol man bambae oli purumbut long hem,Yes, olgeta we ol man oli stap spolem olgeta, hemia ol man we oli no gat nem, bambae oli purumbut long hem.”7 Man we i gat stret fasin, rod blong hem i stret gud.*From we yu yu stret olgeta,Bambae yu levelem gud rod blong man we fasin blong hem i stret.8 O Jehova, taem mifala i folem rod ya we yu talem,Mifala i putum hop blong mifala long yu.Mifala* i tinghevi long nem blong yu mo mifala i wantem tumas se ol man oli tingbaot.*9 Long naet, oltaem mi mi* wantem yu tumas,Yes, tingting* blong mi i stap gohed blong lukaotem yu,+From we taem yu jajem wol ya,Ol man we oli stap long graon ya oli lanem mining blong stret fasin.+10 Be nating se yu mekem i gud long wan man nogud,Bambae hem i no lanem mining blong stret fasin.+Mo nating se hem i stap long graon ya we stret fasin nomo i stap long hem,* bambae hem i mekem ol fasin nogud,+Mo bambae hem i no luk bigfala paoa blong Jehova.+11 O Jehova, yu yu leftemap han blong yu, be olgeta oli no luk.+Bambae oli luk se yu yu gat strong tingting blong protektem ol man blong yu, nao bambae oli sem.Yes, faea blong ol enemi blong yu bambae i bonem olgeta.12 O Jehova, bambae yu yu givim pis long mifala,+From we evri samting we mifala i mekem,Yu nao yu stap mekem i kamtru.13 O Jehova God blong mifala, i gat ol narafala masta tu we oli bin rul long mifala,+Be mifala i stap talemaot nem blong yu nomo.+14 Olgeta oli ded finis, bambae oli no save laef i stap.Oli ded finis, oli no moa gat paoa, bambae oli no save girap.+Hemia from we yu yu lukluk i go long olgetaBlong kilim olgeta mo spolem olgeta samting we ol man oli stap tokbaot olgeta from.15 O Jehova, yu yu mekem se nesen ya i kam bigwan moa,Yu mekem se nesen ya i kam bigwan moa.Samting we yu mekem, i leftemap yu.+Yu stap seftem ol boda blong graon ya i go longwe moa.+16 O Jehova, taem oli gat trabol, oli lukluk i kam long yu.Taem yu stretem olgeta, oli prea long yu long fulhat blong olgeta, be long smol voes nomo.+17 O Jehova, yu yu mekem mifala i harem nogud tumas,Olsem wan woman we i gat bel, i rere blong bonem pikininiNao i stap harem i soa mo i stap krae bigwan from.18 Mifala i gat bel, mifala i stap harem nogud,Be i olsem se mifala i bonem win nomo.Mifala i no mekem wan samting blong sevem graon ya,Mo i no gat wan man nating i bon blong i stap long graon ya.19 “Ol dedman blong yu bambae oli laef.Ol dedbodi blong mi,* bambae oli girap.+!Yufala ya we i stap long das,+Yufala i wekap, yufala i singaot we yufala i glad!Hemia from we wota blong naet blong yu, i olsem wota blong naet long eli moning,*Mo graon bambae i letem olgeta we oli ded, oli no moa gat paoa, oli laef bakegen.*20 Ol man blong mi, yufala i go insaed long ol rum blong yufala we i stap insaed olgeta,Mo yufala i stap insaed, yufala i satem doa.+Yufala i haed smoltaemGogo kasem we kros blong God i godaon.*+21 !Yufala i luk! Jehova i aot long ples blong hem i stap kam,Blong jajem olgeta man long graon ya from ol mastik blong olgeta,Mo graon ya bambae i soemaot blad we ol man oli mekem i ron long hem,Mo bambae hem i no moa save haedem ol man we hem i kilim olgeta i ded.”
tpi_Latn tpi_Latn